
Комисия по бюджет и финанси


Протокол № 3

Днес 12.02.2024 г. /Сряда/ от 14:30 часа се проведе второто заседание на постоянната комисията по Бюджет и финанси, на което присъстваха 

		Благой Филипов–  Председател
		Костадин Нищелков – зам. председател
                        И членове :  
1. Христо Яръмов
  		2. Пейчо Колев
            	3. Александър Стоянов
                   	4. Георги Георгиев
                   5.Ивайло Илиев.

На заседанието присъстваха и Върбан Кръстев – Председател на Общински съвет- Несебър, Николай Димитров – кмет на Община Несебър, адвокат Светла Каменова, Антоанета Харизанова – началник отдел „Бюджет и разрешителни  режими”, Клара Стоянова - Директор на Дирекция „Устройство на територията, инвестиционното планиране, строителството и контрол върху строителството“, Росица Маркова – началник отдел „Човешки ресурси и ТРЗ”

	Към предварително обявения  проект за дневен ред бе предложено да бъде  включена за разглеждане и Докладна записка вх.№ 100/08.02.2024 г. от Иван Стайков Гургов – за кмет на община Несебър, относно приемане промяна на структурата на общинска администрация и дейности към нея и заседанието премина  при следния

ДНЕВЕН РЕД

1. Докладна записка вх.№ 100/08.02.2024 г. от Иван Стайков Гургов – за кмет на община Несебър относно, приемане промяна на структурата на общинска администрация и дейности към нея.
2. Докладна записка вх.№ 071/29.01.2024 г. от Николай Димитров – кмет на община Несебър, относно проект за бюджет на община Несебър за 2024 г.


Пристъпи се към обсъждане на  точките от дневния ред 

По точка 1 от дневния ред: Докладна записка вх.№ 100/08.02.2024 г. от Иван Стайков Гургов – за кмет на община Несебър относно, приемане промяна на структурата на общинска администрация и дейности към нея.

По проекта за решение, Благой Филипов изрази мнение, относно необходимостта  от  две щатни бройки  работници – ремонтни дейности  за кметство Св. Влас. Този  въпрос е бил обсъждан и бройките са  необходими за  извършване на дейности по поддръжка на територията на кметството.
          Предложението бе обсъдено с представилите на общинска администрация. 
          След станалите разисквания, като се взе предвид, че направеното  предложение се отнася  за  щатни бройки в частта  за  местни дейности,   бе формиран следния проект за решение, а именно: да се предложи на общинския съвет, проекта за  решението предложен с докладната записка  да бъде приет  със следното изменение и допълнение, а именно: 
в т. II, т.2 Дейност „Други дейности по икономиката” от 4 щатни бройки  да бъдат увеличени на 6 щатни бройки  в т.ч. за:
- Кметство Обзор – 3 щатни бройки
- Конферентен център  - 1 щатна бройка
- Кметство Св. Влас – 2 щатни бройки
         По докладната записка отношение  взе г-н Костадин Нищелков, който по повод предложението за увеличаване на бройките в Музей „Старинен Несебър“ изрази мнение, че е необходимо да бъде създадена  по–добра организация на работното време на музеите, които и зимният сезон да работят в събота и неделя. Това работно време е практика в други  общини и дава възможност да се привличат повече гости на града. Във връзка с изразеното мнение, той предложи към проекта за решение да се добави текст, с който да бъде задължен  директора на Музей „Старинен Несебър, чрез кмета на общината, да създаде необходимата организация за работно време на музеите през почивните дни – събота и неделя.         

       	След станалите разисквания, комисията подкрепи направените предложения от Благой Филипов и Костадин Нищелков за изменение и допълнение на предложения с докладната записка проект за решение и със  7 гласа „за” от  гласували 7 члена, комисията прие следното                 
                               
РЕШЕНИЕ № 1

Комисията предлага на Общинския съвет да приеме проекта за решение от докладната записка и приеме предложената промяна на структурата на общинска администрация и дейностите към нея със следното изменение и допълнение, а именно: 
в т.II, т.2 Дейност „Други дейности по икономиката” - от 4 щатни бройки да бъдат увеличени на 6 щатни бройки  в т.ч. за:
- Кметство Обзор – 3 щатни бройки
- Конферентен център  - 1 щатна бройка
- Кметство Св.Влас – 2 щатни бройки
            Да се създаде нова точка IV, както следва: Кмета на Общината да възложи на директора на Музей „Старинен Несебър“,  създаването на по-добра  организация на работното време на музеите и те да  бъдат  отворени за посетители и през зимния сезон в почивните дни - събота и неделя. 

По точка 2 от дневния ред: Докладна записка вх.№ 071/29.01.2024 г. от Николай Димитров – кмет на община Несебър, относно проект за бюджет на община Несебър за 2024 г.

          Представителите на общинска администрация представиха рамката на проекта за бюджет 2024 г.
           Бе докладвано,  че съгласно процедурата, описана в чл.30. ал.1 и  ал.2 от Наредба № 12 за условията и реда за съставяне на тригодишна  бюджетна прогноза за местни дейности, за съставяне, приемане, изпълнение и отчитане на бюджета на Община Несебър, разглеждането на проекта на бюджет е преминал през останалите постоянни комисии, които не са направили предложения за изменения и са изразили положително становище по проекта за бюджет за 2024 г.
          Благой Филипов направи предложение да бъдат предвидени средства в бюджета за 2024 г. за проектиране на улично осветление на ул. „Ропотамо”, ул. „Пирин” и ул. „Люляк”  в гр. Свети Влас.
          След обсъждане на предложението с представители на администрацията,  бе  обсъдено следното изменение  в предложения  проекта за решение,  а именно: 
           В Приложение № 4б – Програма за проектиране за 2024 година за гр. Св. Влас 
Точка 3 - от 25 000 лв. да стане  20 000 лв. 
Точка 4 - от 60 000 лв. да  стане  55 000 лв.
Да се създаде нова точка 7, както следва: „За проектиране на улично осветление на ул. „Ропотамо”, ул. „Пирин” и ул. „Люляк”  – 10 000 лв.
          Направеното предложение за изменение на представения проект за бюджет бе подложено на гласуване и със 7 гласа „за” от гласували 7 члена, комисията прие следното
                                             
РЕШЕНИЕ № 2

Комисията предлага на Общинския съвет да приеме представения проект  за бюджет на община Несебър за 2024 г. със следното изменение и допълнение:

         В Приложение № 4б – Програма за проектиране 2024 година за гр. Св. Влас: 
Точка 3  -  от 25 000 лв.  става 20 000 лв.
Точка 4   - от 60 000 лв.   става 55 000 лв.
Създава се нова точка 7, както следва: 
          За проектиране на улично осветление на ул. „Ропотамо”, ул. „Пирин” и ул. „Люляк” – 10 000 лв.


 Поради изчерпване на дневния ред заседанието бе закрито.




Председател: Б.Филипов

